CELEX: 
Language: fi
Date: 2021-05-21 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston direktiivin (EU) 2021/555 mukaisista yksityiskohtaisista järjestelyistä tiettyjen ampuma-aseiden hankinta- tai hallussapitolupien epäämistä koskevien tietojen järjestelmällistä sähköistä vaihtamista varten

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Aseiden hankinnan ja hallussapidon valvonnasta annettua direktiiviä 91/477/ETY
                  1
                tarkistettiin
                  2
                toukokuussa 2017. Tarkistuksen tavoitteena oli muun muassa vaikeuttaa tietyntyyppisten ampuma-aseiden laillista hankintaa, parantaa jäljitettävyyttä ja tehostaa jäsenvaltioiden välistä yhteistyötä. Direktiivillä (EU) 2021/555
                  3
               , jäljempänä ’ampuma-asedirektiivi’, kodifioidaan direktiivi 91/477/ETY ja sen myöhemmät muutokset. Tekstin merkitykselliset viittaukset viittaavat siksi direktiivin (EU) 2021/555 tekstiin.
            
            
               Lisäksi tarkistuksen päämääränä oli parantaa ampuma-aseita koskevien tietojen vaihtoa jäsenvaltioiden välillä. Tämä oli tarkoitus toteuttaa kahdella tavalla. 
            
            
               Ensinnäkin ampuma-asedirektiivillä pyritään parantamaan jäsenvaltioiden viranomaisten välistä hallinnollista tietojen vaihtoa ampuma-aseiden siirroista unionissa (16 artikla) tekemällä siitä järjestelmällisempää ja käyttämällä sen perustana sähköistä järjestelmää (18 artikla). 
            
            
               Toiseksi ampuma-asedirektiivin 18 artiklan 4 kohdassa edellytetään, että jäsenvaltioiden toimivaltaiset viranomaiset vaihtavat sähköisesti tietoja (A tai B luokkaan kuuluvien ampuma-aseiden hankkimista tai hallussapitoa koskevien) lupien epäämisestä mainitun direktiivin 9 ja 10 artiklassa säädetyn mukaisesti turvallisuuteen tai asianomaisen henkilön luotettavuuteen liittyvistä syistä. Jäsenvaltiot eivät toistaiseksi järjestelmällisesti suorita tätä hallinnollista tietojenvaihtoa.
            
            
               Ampuma-asedirektiivin 18 artiklan 5 kohdassa komissiolle annetaan tehtäväksi huolehtia sähköisen tietojenvaihtojärjestelmän perustamisesta jäsenvaltioita varten. Lisäksi komissiolle siirretään valta antaa Euroopan unionin toiminnasta tehdyn sopimuksen 290 artiklan mukaisia delegoituja säädöksiä, joilla direktiiviä (EU) 2021/555 täydennetään säännöillä, joissa vahvistetaan yksityiskohtaiset järjestelyt sähköisesti tapahtuvaa järjestelmällistä tietojenvaihtoa varten. 
            
            
               Jäsenvaltioiden kanssa käytyjen neuvottelujen jälkeen komissio päätti huolehtia A tai B luokkaan kuuluvien ampuma-aseiden hankinta- tai hallussapitoluvan epäämistä turvallisuuteen tai asianomaisten henkilöiden luotettavuuteen liittyvistä syistä koskevan sähköisen tiedonvaihtojärjestelmän perustamisesta antamalla mahdollisuuden käyttää hallinnollisesta yhteistyöstä sisämarkkinoiden tietojenvaihtojärjestelmässä annetulla Euroopan parlamentin ja neuvoston asetuksella (EU) N:o 1024/2012 perustettua sisämarkkinoiden tietojenvaihtojärjestelmää
                  4
               , jota mukautettaisiin erityisesti tällaisia epäämisiä varten. Näin ollen – tässä delegoidussa säädöksessä vahvistettujen sähköistä tietojenvaihtoa koskevien yksityiskohtaisten järjestelyjen lisäksi – komission täytäntöönpanopäätöksessä C(2021) 3401
                  5
                säädetään, että ampuma-asedirektiivin 18 artiklassa vahvistettuihin hallinnollista yhteistyötä koskeviin säännöksiin, jotka liittyvät ampuma-aselupien epäämiseen, sovelletaan asetuksen (EU) N:o 1024/2012 4 artiklan mukaista pilottihanketta. 
            
            
               Tietojenvaihtoa käsittelevän asiantuntijaryhmän neuvotteluissa, joita käytiin ampuma-asedirektiivin 18 artiklan 5 kohdan nojalla toteutettavista toimenpiteistä, jäsenvaltiot sopivat, että ampuma-asedirektiivissä tarkoitetuista kahdesta tietojenvaihtotyypistä annettaisiin kaksi delegoitua säädöstä. Sen vuoksi tässä delegoidussa säädöksessä vahvistetaan yksityiskohtaiset järjestelyt turvallisuuden tai asianomaisten henkilöiden luotettavuuden perusteella tapahtuneita ampuma-aselupien epäämisiä koskevaa järjestelmällistä sähköistä tietojenvaihtoa varten, kun taas ampuma-aseiden siirtoa koskevan sähköisen tietojenvaihtojärjestelmän perustamista käsitellään toisessa delegoidussa säädöksessä eli 16. tammikuuta 2019 annetussa komission delegoidussa asetuksessa (EU) N:o 2019/686 direktiivin (EU) 2021/555 mukaisista yksityiskohtaisista järjestelyistä unionissa tapahtuvaa ampuma-aseiden siirtoa koskevaa järjestelmällistä sähköistä tietojenvaihtoa varten
                  6
               . 
            
            
               Kahden delegoidun säädöksen antaminen perustui seuraaviin näkökohtiin: ensinnäkin tietojenvaihtoa on kahden tyyppistä, ja näitä kahta tietojenvaihtotyyppiä saattavat käyttää jäsenvaltioissa eri toimijat. Jäsenvaltioiden välistä ampuma-aseiden siirtoa koskevassa tietojenvaihdossa jäsenvaltioiden tulliviranomaiset ovat yleensä asiaan liittyvät viranomaiset. Ampuma-aselupien epäämistä koskevassa tietojenvaihdossa merkitykselliset tiedot toimittavat todennäköisemmin muut viranomaiset jäsenvaltioiden hallinnollisesta rakenteesta riippuen. 
            
            
               Toiseksi lupien epäämistä koskevan sähköisen tietojenvaihdon käyttöönotto edellytti perusteellisempaa analysointia erityisesti tietosuojavaatimuksiin liittyen.
                     
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Komissio järjesti asianmukaiset kuulemiset valmistelutyönsä aikana. Tietojenvaihtoa käsittelevä asiantuntijaryhmä kutsuttiin koolle kesäkuussa 2017, ja se kokoontui säännöllisesti 21 kuukauden ajan keskustelemaan sähköiseen tietojenvaihtoon liittyvistä järjestelyistä.  
            
            
               Neuvotteluja käytiin myös Euroopan tietosuojavaltuutetun kanssa sen varmistamiseksi, että jäsenvaltioiden välisessä tietojenvaihdossa noudatetaan Euroopan parlamentin ja neuvoston asetuksessa (EU) 2016/679
                  7
                annettuja tietosuojasääntöjä. 
            
            
               Kuulemisjakson aikana tekstiluonnoksesta ei saatu yhtään kommenttia paremman sääntelyn portaalissa.
            
            
               Juuri ennen tämän delegoidun säädöksen hyväksymistä ja kuulemisajan päätyttyä useat jäsenvaltiot ilmaisivat kirjallisesti huolensa muutamista säännöksistä. Huoli liittyi pääasiassa liialliseen hallinnolliseen rasitteeseen ja soveltamisalan epäselvyyteen. Tämän huomioon ottamiseksi komissio teki joitakin lisämuutoksia muuttamatta kuitenkaan tekstin sisältöä. Jäsenvaltioita kuultiin kirjallisella menettelyllä tästä uudesta versiosta, joka sai taakseen suuren enemmistön.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Delegoidussa säädöksessä kuvataan järjestelyt, joilla jäsenvaltioiden välinen tietojenvaihto, joka koskee ampuma-asedirektiivin 9 ja 10 artiklan mukaisten ampuma-aseiden hankinta- tai hallussapitolupien epäämistä turvallisuuteen tai asianomaisten henkilöiden luotettavuuteen liittyvistä syistä, olisi tehtävä sähköisessä järjestelmässä. Delegoidussa säädöksessä vahvistetaan myös, että tämä sähköinen järjestelmä on sisämarkkinoiden tietojenvaihtojärjestelmä, kuten delegoidun säädöksen 2 artiklassa määrätään.
            
            
               Asetuksen soveltamisalan osalta komission valtuuksia rajoittaa toimivallan siirron laajuus. Komissio ei voi tässä asetuksessa antaa oikeudellisesti sitovaa määritelmää ampuma-asedirektiivin 18 artiklan 4 kohdassa käytetylle – mutta määrittelemättömälle – käsitteelle ”turvallisuuteen tai asianomaisen henkilön luotettavuuteen liittyvät syyt”. Jäsenvaltioiden olisi kuitenkin tätä käsitettä käyttäessään otettava huomioon direktiivin ja erityisesti sen 6 artiklan 1 kohdan b alakohdan tavoitteet. Kyseisen alakohdan mukaan ampuma-aseiden hankinta ja hallussapito sallitaan ”ainoastaan henkilöille, joilla on siihen hyväksyttävä peruste ja […] jotka eivät oletettavasti aiheuta vaaraa itselleen tai muille taikka yleiselle järjestykselle tai yleiselle turvallisuudelle” (lisäksi sen, että henkilö on tuomittu tahallisesta väkivaltaisesta rikoksesta, on katsottava viittaavan tällaisen vaaran olemassaoloon).
            
         
         
            
               Tietojenvaihtoa käsittelevässä asiantuntijatyöryhmässä mukana olevat jäsenvaltioiden edustajat ilmaisivat kannattavansa sisämarkkinoiden tietojenvaihtojärjestelmässä pidettävää tietorekisteriä, johon jäsenvaltion toimivaltaiset viranomaiset syöttäisivät tietoja epäämispäätöksistä. Nämä tiedot olisivat sellaisten muissa jäsenvaltioissa toimivien toimivaltaisten viranomaisten saatavilla, joilla on pääsy tietorekisteriin. Asiantuntijatyöryhmä katsoi, että tällainen lähestymistapa mahdollistaisi järjestelmällisen ja luotettavan tietojenvaihdon ja auttaisi pitämään jäsenvaltioiden hallinnollisen taakan mahdollisimman pienenä. 
            
            
               Delegoidun säädöksen 3 artiklassa täsmennetään, mitä tietoja sisämarkkinoiden tietojenvaihtojärjestelmään olisi kirjattava, jotta jäsenvaltion viranomainen voi hakea tiettyä henkilöä, jolta on voitu toisessa jäsenvaltiossa evätä ampuma-aselupa ampuma-asedirektiivin 9 ja 10 artiklassa säädetyn mukaisesti turvallisuuteen tai luotettavuuteen liittyvistä syistä. On syytä panna merkille, että jäsenvaltiot eivät syötä sisämarkkinoiden tietojenvaihtojärjestelmään mitään tietoja epäämispäätöksen syistä. Erityisesti sisämarkkinoiden tietojenvaihtojärjestelmään ei kirjata mitään tietoja liittyen henkilön rikosrekisteriin tai terveydelliseen tai psykologiseen tilaan. Jos jäsenvaltion viranomainen tarvitsee lisätietoja epäämisen syistä, kyseinen viranomainen voi ottaa yhteyttä toisen jäsenvaltion toimivaltaiseen viranomaiseen sisämarkkinoiden tietojenvaihtojärjestelmän ulkopuolella käyttäen asianmukaisia viestintäkeinoja ja asiaa koskevaa tietosuojalainsäädäntöä noudattaen.
            
            
               Delegoidun säädöksen 4 artiklassa säädetään tietyistä velvoitteista, jotka liittyvät velvoitteeseen tarvittaessa poistaa, saattaa ajan tasalle ja tarkastella uudelleen epäämispäätöksen pätevyyttä koskevia tietoja. Siinä säädetään, että jos epäämispäätös mitätöidään tai todetaan muutoin pätemättömäksi, siihen liittyvät sisämarkkinoiden tietojenvaihtojärjestelmässä olevat tiedot olisi poistettava 30 kalenteripäivän kuluessa. Delegoidun säädöksen 4 artiklassa säädetään myös muista olosuhteista, joissa sisämarkkinoiden tietojenvaihtojärjestelmään epäämispäätöksestä kirjatut tiedot eivät ole enää paikkansapitäviä ja täydellisiä mistä tahansa syystä (esimerkiksi päätöksen kumoamisen tai muuttamisen seurauksena). Tällaisissa tapauksissa toimivaltaisen viranomaisen on päivitettävä kyseiseen epäämispäätökseen liittyvät tiedot sisämarkkinoiden tietojenvaihtojärjestelmässä 30 kalenteripäivän kuluessa. Lisäksi kun on kyse epäämispäätöksestä, jolla määrätään kestoltaan määräämätön tai yli 10 vuoden kielto, 4 artiklassa säädetään, että tietoja täytyy tarkastella uudelleen määräajoin ja että toimivaltaisen viranomaisen on vahvistettava epäämispäätöksen olevan edelleen voimassa tai saatettava ajan tasalle siihen liittyvät tiedot.  
            
            
               Delegoidun säädöksen 5 artiklassa vahvistetaan ajanjakso, jonka tiedon olisi säilyttävä sisämarkkinoiden tietojenvaihtojärjestelmässä. Delegoidun säädöksen 5 artiklassa varmistetaan, että sisämarkkinoiden tietojenvaihtojärjestelmässä on aina kaikkien edellisten 10 vuoden aikana tehtyjen tai voimassa olleiden epäämispäätösten tiedot edellyttäen, että epäämispäätös on tehty delegoidun säädöksen soveltamisen aloittamisen jälkeen, ja rajoittamattomaksi ajaksi tai yli 10 vuoden määräajaksi annettujen kieltojen kohdalla edellyttäen, että toimivaltaiset viranomaiset ovat noudattaneet 4 artiklassa vahvistettuja määräaikaistarkistusvelvoitteita. Kyseinen 10 vuoden kesto perustuu jäsenvaltioiden erilaisiin käytäntöihin lupien epäämispäätöksiä koskevien tietojen säilyttämisessä. Lisäksi 10 vuoden ajanjakso on riittävän pitkä, jotta jäsenvaltioille voidaan tarjota hyödyllinen ja tehokas väline yksittäisten henkilöiden taustaselvityksiä varten koskien mahdollisia ampuma-aseen hallussapitoon liittyviä turvallisuus- tai luotettavuusriskejä.  
            
            
               Delegoidun säädöksen 6 artiklalla otetaan käyttöön uudelleentarkastelulauseke, jonka mukaan komissio tarkastelee delegoitua säädöstä uudelleen kahden vuoden kuluessa sen soveltamisen aloittamisesta. Kyseisen artiklan avulla komissio voi arvioida käytännössä delegoidun säädöksen lisäarvoa mekanismina, jolla autetaan jäsenvaltioita saamaan enemmän tietoa riskeistä, joita ampuma-aselupia hakeviin henkilöihin liittyy. Lisäksi sen avulla jäsenvaltiot voivat antaa näyttöön perustuvaa palautetta joihinkin säännöksiin mahdollisesti liittyvästä hallinnollisesta rasitteesta. 
            
            
               Delegoitu säädös tulee sen 7 artiklan nojalla voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä ryhdytään kuitenkin soveltamaan vasta kuuden kuukauden kuluttua julkaisupäivämäärästä, jotta jäsenvaltioilla olisi riittävästi aikaa toteuttaa tarvittavat menettelyt, 
            
            
               KOMISSION DELEGOITU ASETUS (EU) …/…,
            
            
               annettu 21.5.2021,
            
            
               Euroopan parlamentin ja neuvoston direktiivin (EU) 2021/555 mukaisista yksityiskohtaisista järjestelyistä tiettyjen ampuma-aseiden hankinta- tai hallussapitolupien epäämistä koskevien tietojen järjestelmällistä sähköistä vaihtamista varten
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon aseiden hankinnan ja hallussapidon valvonnasta 24 päivänä maaliskuuta 2021 annetun Euroopan parlamentin ja neuvoston direktiivin (EU) 2021/555
                  8
                ja erityisesti sen 18 artiklan 5 kohdan toisen alakohdan,
            
            
               sekä katsoo seuraavaa:
            
            
               (1)Direktiivin (EU) 2021/555 9 ja 10 artiklassa säädetään A ja B luokkaan kuuluvien ampuma-aseiden hankkimista tai hallussapitoa koskevien lupien myöntämisestä mukaan lukien luvat, jotka on myönnetty vahvistamalla, uusimalla tai jatkamalla olemassa olevaa lupaa. Kyseisen direktiivin 2 luvussa säädetään myös tällaisten lupien määräaikaistarkistuksesta ja peruuttamisesta.
            
            
               (2)Direktiivin (EU) 2021/555 18 artiklan 4 kohdassa edellytetään, että jäsenvaltioiden toimivaltaiset viranomaiset vaihtavat tietoja lupien epäämisestä kyseisen direktiivin 9 ja 10 artiklassa säädetyn mukaisesti turvallisuuteen tai asianomaisen henkilön luotettavuuteen liittyvistä syistä. Koska direktiivissä (EU) 2021/555 ei määritellä turvallisuuteen tai asianomaisen henkilön luotettavuuteen liittyviä syitä, jäsenvaltioiden olisi kyseisiä käsitteitä tulkitessaan otettava huomioon direktiivin (EU) 2021/555 ja erityisesti sen 6 artiklan 1 kohdan b alakohdan tavoitteet.
            
            
               (3)Direktiivin (EU) 2021/555 18 artiklan 4 kohdassa säädetyn lupien epäämiseen liittyvän velvoitteen katsotaan käsittävän kaikki jäsenvaltion viranomaisten tekemät hallinnolliset tai oikeudelliset päätökset, joiden tavoitteena tai seurauksena on estää henkilöä hankkimasta tai pitämästä hallussaan direktiivin 9 tai 10 artiklan soveltamisalaan kuuluvaa ampuma-asetta riippumatta siitä, onko päätös seurausta lupahakemuksesta, liittyykö se joihinkin tiettyihin ampuma-aseisiin tai onko se tehty juuri mainittuun direktiiviin perustuvan toimivallan nojalla vai ei. Velvoite kattaa esimerkiksi ampuma-aseiden hankintaa tai hallussapitoa koskevan täyskiellon riippumatta siitä, onko kyseinen henkilö hakenut aiemmin lupaa. Se kattaa myös kaikki hallinnolliset tai oikeudelliset päätökset, joilla peruutetaan voimassa oleva lupa tai kieltäydytään vahvistamasta, uusimasta tai jatkamasta voimassa olevaa lupaa. Direktiivin (EU) 2021/555 18 artiklan 4 kohdan mukaan toimivaltaisten viranomaisten on vaihdettava tietoja kaikista näistä päätöksistä edellyttäen, että päätös on tehty joko turvallisuuteen tai henkilön luotettavuuteen liittyvistä syistä.
            
            
               (4)Direktiivin (EU) 2021/555 18 artiklan 5 kohdassa edellytetään, että komissio huolehtii järjestelmän perustamisesta minkä tahansa kyseisessä artiklassa mainitun tiedon vaihtoa varten. Tähän sisältyisi näin ollen mainitun artiklan 4 kohdassa tarkoitettujen lupien epäämistä koskevien tietojen vaihtoon tarkoitettu järjestelmä.
            
            
               (5)Direktiivin 2021/555 18 artiklassa säädettyihin hallinnollista yhteistyötä koskeviin säännöksiin, jotka liittyvät jäsenvaltiosta toiseen tapahtuvaan ampuma-aseiden siirtoon, sovelletaan pilottihanketta Euroopan parlamentin ja neuvoston asetuksen (EU) N:o 1024/2012
                  9
                4 artiklan nojalla. Mainitulla asetuksella perustettu sisämarkkinoiden tietojenvaihtojärjestelmä voisi myös olla tehokas väline direktiivin (EU) 2021/555 18 artiklan 4 kohdassa säädetyn lupien epäämistä koskevan hallinnollisen yhteistyön täytäntöönpanossa. Näin ollen komission täytäntöönpanopäätöksessä C(2021) 3401
                  10
                säädetään, että kyseiseen säännökseen sovelletaan asetuksen (EU) N:o 1024/2012 4 artiklan mukaista pilottihanketta. Yksityishenkilöiden henkilötietojen ja heidän yksityisyyttä koskevan oikeutensa suojaamiseksi kyseisessä täytäntöönpanopäätöksessä täsmennetään, että sisämarkkinoiden tietojenvaihtojärjestelmä antaa kansallisille viranomaisille ainoastaan mahdollisuuden tarkistaa, onko sisämarkkinoiden tietojenvaihtojärjestelmässä tiettyihin henkilöihin liittyviä tietoja, mutta ei mahdollisuutta tehdä hakuja yleisempien kriteerien perusteella. Asetukseen (EU) N:o 1024/2012 sisältyy myös erityisiä suojatoimia, jotka koskevat henkilötietojen saantia ja käsittelyä sisämarkkinoiden tietojenvaihtojärjestelmässä. Tällaisia ovat esimerkiksi 9 artiklan 4 kohdan mukaiset säännöt, jotka sallivat pääsyn tietoihin vain tiedonsaantitarpeen perusteella. Sen vuoksi on asianmukaista määritellä sisämarkkinoiden tietojenvaihtojärjestelmä järjestelmäksi, jota jäsenvaltioiden toimivaltaisten viranomaisten on määrä käyttää lupien epäämistä koskevien tietojen vaihtamiseksi, ja vahvistaa tällaista tiedonvaihtoa koskevat yksityiskohtaiset järjestelyt.
            
            
               (6)Jotta vältetään jäsenvaltioiden suhteeton hallinnollinen rasite, tässä asetuksessa säädettyjä sisämarkkinoiden tietojenvaihtojärjestelmän kautta tapahtuvaa tietojenvaihtoa koskevia yksityiskohtaisia järjestelyjä olisi sovellettava ainoastaan kansallisten hallinnollisten tai oikeudellisten viranomaisten tämän asetuksen soveltamispäivänä tai sen jälkeen tekemiin epäämispäätöksiin. 
            
         
         
            
               (7)Jotta asianomaisten henkilöiden tietosuojaoikeuksia kunnioitettaisiin, toimivaltaisen viranomaisen sisämarkkinoiden tietojenvaihtojärjestelmään kirjaamien tietojen olisi rajoituttava vähimmäistietoihin, joiden avulla muiden jäsenvaltioiden toimivaltaiset viranomaiset voivat tarkistaa, koskeeko tiettyä henkilöä tai onko häntä joskus koskenut epäämispäätös, joka on tehty turvallisuuteen tai henkilön luotettavuuteen liittyvistä syistä. Tietoihin pitäisi siksi sisältyä vain henkilötietoja, kuten henkilön nimi, syntymäpaikka ja -maa sekä kansalaisuus.
            
            
               (8)Samoin yksityishenkilöiden henkilötietojen ja yksityisyyttä koskevan oikeuden suojaamiseksi sisämarkkinoiden tietojenvaihtojärjestelmään ei pitäisi kirjata tietoja epäämispäätöksen tarkoista syistä. Erityisesti sisämarkkinoiden tietojenvaihtojärjestelmään ei pitäisi kirjata tietoja henkilön rikosrekisteristä eikä heidän terveydellisestä tai psyykkisestä tilastaan. Jos jäsenvaltion toimivaltainen viranomainen tarvitsee lisätietoja toisessa jäsenvaltiossa tehdyn epäämispäätöksen syistä, kyseinen toimivaltainen viranomainen voisi ottaa yhteyttä toisen jäsenvaltion asianomaiseen viranomaiseen sisämarkkinoiden tietojenvaihtojärjestelmän ulkopuolella käyttäen asianmukaisia viestintäkeinoja ja asiaa koskevaa tietosuojalainsäädäntöä noudattaen. Tätä varten jäsenvaltioiden olisi ilmoitettava epäämispäätöksen tehneen hallinto- tai oikeusviranomaisen nimi ja yhteystiedot, kun ne kirjaavat epäämispäätöksen sisämarkkinoiden tietojenvaihtojärjestelmään, ja jos kyseessä on eri viranomainen, sen viranomaisen nimi ja yhteystiedot, joihin muiden jäsenvaltioiden toimivaltaiset viranomaiset voivat ottaa yhteyttä, jos ne tarvitsevat lisätietoja epäämispäätöksestä.
            
            
               (9)Epäämispäätökset olisi kirjattava sisämarkkinoiden tietojenvaihtojärjestelmään, vaikka niihin voitaisiinkin hakea muutosta hallinto- tai oikeusteitse. Jos epäämispäätös mitätöidään tai todetaan muutoin pätemättömäksi sen jälkeen, kun siihen liittyvä tieto on kirjattu sisämarkkinoiden tietojenvaihtojärjestelmään, asianomainen viranomainen olisi velvoitettava poistamaan kyseistä epäämistä koskeva tietue viimeistään 30 kalenteripäivän kuluttua siitä, kun epäämispäätös mitätöitiin tai todettiin pätemättömäksi. 
            
            
               (10)Jotta sisämarkkinoiden tietojenvaihtojärjestelmässä oleva tieto pysyisi täsmällisenä ja täydellisenä, jäsenvaltioita olisi vaadittava päivittämään tietonsa aina, kun merkityksellinen muutos tapahtuu. Jos esimerkiksi viiden vuoden kielto myöhemmin lyhennettäisiin kolmeen vuoteen, jäsenvaltion olisi päivitettävä tietue kirjatakseen kiellon uusi päättymispäivämäärä. Jos kyse on yli 10 vuoden kielloista, mukaan lukien rajoittamattomaksi ajaksi annetut kiellot, jäsenvaltioita olisi myös vaadittava tarkastamaan tietue vähintään 10 vuoden välein ja vahvistamaan, että se on edelleen ajan tasalla (tai saattamaan se asianmukaisesti ajan tasalle). 
            
            
               (11)On tarpeen määrittää ajanjakso, jonka ajan tiettyä epäämispäätöstä koskevan tiedon on säilyttävä sisämarkkinoiden tietojenvaihtojärjestelmässä jäsenvaltioiden saatavilla. Tätä ajanjaksoa määritettäessä on löydettävä tasapaino niiden tarpeiden välillä, että tietojenvaihtojärjestelmästä tehdään jäsenvaltioiden kannalta mahdollisimman tehokas ja hyödyllinen ja että toisaalta suojataan yksityishenkilöiden henkilötiedot ja heidän oikeutensa yksityisyyteen. Epääminen voi olla yksittäinen kertaluonteinen päätös, jolla lupahakemus hylätään, ja hakija saa vapaasti hakea lupaa uudelleen milloin tahansa tulevaisuudessa, tai se voi olla päätös, jolla on jatkuva vaikutus, kuten hylkäämispäätös, jolla suoraan tai välillisesti estetään hakijaa hakemasta lupaa uudelleen tietyksi ajaksi tai päätös, jolla kielletään henkilöä pitämästä hallussaan ampuma-aseita määräajaksi tai rajoittamattomaksi ajaksi. Kun otetaan huomioon eri epäämistyyppejä koskevat jäsenvaltioiden nykyiset käytännöt, tässä asetuksessa on aiheellista säätää, että epäämispäätöstä koskevat tiedot pysyvät saatavilla sisämarkkinoiden tietojenvaihtojärjestelmässä 10 vuoden ajan epäämispäätöksen tekemisestä, kun on kyse yksittäisistä kertaluonteisista päätöksistä, ja 10 vuoden ajan epäämispäätöksen voimassaolon päättymisestä, kun on kyse päätöksistä, joilla on jatkuva vaikutus. 
            
            
               (12)Komission olisi tarkasteltava tätä asetusta uudelleen kahden vuoden kuluessa sen soveltamisen aloittamisesta, jotta voidaan ottaa huomioon mahdolliset jäsenvaltioiden esiin tuomat täytäntöönpano-ongelmat.
            
            
               (13)Tämän asetuksen soveltamista olisi lykättävä, jotta jäsenvaltioilla olisi riittävästi aikaa ottaa käyttöön tarvittavat menettelyt, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Soveltamisala
            
            
               Tätä asetusta sovelletaan direktiivin (EU) 2021/555 18 artiklan 5 kohdassa tarkoitetun järjestelmän kautta tapahtuvaan tietojenvaihtoon lupien epäämisistä mainitun direktiivin 9 ja 10 artiklassa säädetyn mukaisesti turvallisuuteen tai asianomaisen henkilön luotettavuuteen liittyvistä syistä. 
            
            
               Epääminen kuuluu tämän asetuksen soveltamisalaan vain, jos hallinnollinen tai oikeudellinen päätös, jolla asianomaista henkilöä estetään hankkimasta tai omistamasta kyseisiä ampuma-aseita, jäljempänä ’epäämispäätös’, on tehty tämän asetuksen soveltamispäivänä tai sen jälkeen. 
            
            
               2 artikla
            
            
               Sähköinen tietojenvaihtojärjestelmä
            
            
               Vaihdettaessa tämän asetuksen soveltamisalaan kuuluvia tietoja direktiivin (EU) 2021/555 18 artiklan 5 kohdassa tarkoitettu järjestelmä on täytäntöönpanopäätöksen C(2021) 3401 mukaisesti sisämarkkinoiden tietojenvaihtojärjestelmä.
            
            
               3 artikla
            
            
               Vaihdettavat tiedot
            
            
               1.Direktiivin (EU) 2021/555 18 artiklan 4 kohdan mukaisesti vaihdettaviin tietoihin, jotka liittyvät luvan epäämiseen mainitun direktiivin 9 tai 10 artiklan mukaisesti turvallisuuteen tai kyseisen henkilön luotettavuuteen liittyvistä syistä, olisi sisällyttävä seuraavat: 
            
            
               a)asianomaisen henkilön nimi; 
            
            
               b)kyseisen henkilön syntymäaika; 
            
         
         
            
               c)kyseisen henkilön syntymäpaikka ja -maa; 
            
            
               d)kyseisen henkilön kansalaisuus; 
            
            
               e)päivämäärä, jona epäämispäätös tehtiin;  
            
            
               f)kansallinen viitenumero tai muu epäämispäätöksen yksilöivä tunniste, jos epäämispäätökselle on annettu tällainen numero tai tunniste siinä jäsenvaltiossa, jossa päätös on tehty;
            
            
               g)epäämispäätöksen tehneen hallinto- tai oikeusviranomaisen nimi ja yhteystiedot ja, jos kyseessä on eri viranomainen, sen viranomaisen yhteystiedot, johon olisi otettava yhteyttä lisätietojen saamiseksi epäämispäätöksestä;
            
            
               h)mihin seuraavista kolmesta luokasta epäämispäätös kuuluu: 
            
            
               i)
                     epäämispäätökset, joiden tarkoituksena on estää henkilöä hankkimasta tai omistamasta ampuma-asetta rajoittamattoman ajan, jolla ei ole määrättyä päättymispäivää; 
            
            
               ii)
                     epäämispäätökset, joiden tarkoituksena on estää henkilöä hankkimasta tai omistamasta ampuma-asetta määrätyksi ajaksi, jolla on määrätty päättymispäivä (mukaan lukien päätökset, joilla hylätään lupapyyntö ja jotka estävät henkilöä hakemasta lupaa uudelleen tietyn määräajan kuluessa ja joilla on määrätty päättymispäivä); 
            
            
               iii)
                     epäämispäätökset, jotka eivät kuulu i tai ii alakohdan soveltamisalaan; 
            
            
               i)jos epäämispäätös kuuluu h alakohdan ii alakohdan soveltamisalaan, kyseinen määrätty päättymispäivä;
            
            
               j)mihin seuraavista kolmesta luokasta epäämispäätös kuuluu:
            
            
               i)
                     epäämispäätökset, jotka on tehty vastauksena lupahakemukseen direktiivin (EU) 2021/555 9 tai 10 artiklan mukaisesti, tai vastauksena pyyntöön vahvistaa tai uusia tällainen lupa tai jatkaa sitä;
            
            
               ii)
                     epäämispäätökset, joilla peruutetaan direktiivin (EU) 2021/555 9 tai 10 artiklan nojalla myönnetty, vahvistettu, uusittu tai jatkettu lupa;
            
            
               iii)
                     epäämispäätökset, jotka eivät kuulu i tai ii alakohdan soveltamisalaan. 
            
            
               2.Edellä 1 kohdan a–d alakohdassa mainittujen tietojen lisäksi jäsenvaltiot voivat antaa kyseistä henkilöä koskevia lisätietoja, kuten verotunnuksen, passin numeron tai henkilökortin numeron, jos tällaiset tiedot ovat välttämättömiä kyseisen henkilön tunnistamiseksi.
            
            
               3.Edellä 1 kohdassa luetellut tiedot ja tarvittaessa 2 kohdassa tarkoitetut lisätiedot on kirjattava sisämarkkinoiden tietojenvaihtojärjestelmään 30 kalenteripäivän kuluessa päivästä, jona epäämispäätös tehtiin, ja niiden on oltava välittömästi kaikkien jäsenvaltioiden toimivaltaisten viranomaisten saatavilla. 
            
            
               4 artikla
            
            
               Velvoitteet poistaa, saattaa ajan tasalle tai tarkistaa tietoja 
            
            
               1.Jos epäämispäätös mitätöidään tai todetaan muutoin pätemättömäksi sen jälkeen, kun siihen liittyvä tieto on kirjattu sisämarkkinoiden tietojenvaihtojärjestelmään, toimivaltaisen viranomaisen olisi poistettava kyseinen tietue sisämarkkinoiden tietojenvaihtojärjestelmästä viimeistään 30 kalenteripäivän kuluttua siitä, kun epäämispäätös mitätöitiin tai todettiin pätemättömäksi. 
            
            
               2.Jos muissa kuin 1 kohdassa tarkoitetuissa tilanteissa sisämarkkinoiden tietojenvaihtojärjestelmään kirjattu epäämispäätöstä koskeva tieto lakkaa olemasta täsmällistä ja täydellistä mistä tahansa syystä, mukaan lukien epäämispäätöksen myöhemmän kumoamisen tai muuttamisen seurauksena, toimivaltaisen viranomaisen olisi saatettava sisämarkkinoiden tietojenvaihtojärjestelmässä oleva kyseiseen epäämispäätökseen liittyvä tieto ajan tasalle 30 kalenteripäivän kuluessa päivästä, jona kyseinen tieto lakkasi olemasta täsmällistä tai täydellistä. Tapauksessa, jossa epäämispäätös kumotaan, päivämäärä, josta lähtien kumoaminen astuu voimaan, jäljempänä ’kumoamispäivämäärä’, lisätään sisämarkkinoiden tietojenvaihtojärjestelmässä olevaan tietueeseen. 
            
         
         
            
               3.Kun on kyse sisämarkkinoiden tietojenvaihtojärjestelmään kirjatusta epäämispäätöksestä, joka kuuluu 3 artiklan 1 kohdan h alakohdan i alakohdan soveltamisalaan, toimivaltaisen viranomaisen on tarkasteltava tietuetta uudelleen vähintään 10 vuoden välein siitä päivästä, jona epäämispäätös on tehty, ja saatettava tietue ajan tasalle heti tällaisen tarkastelun jälkeen sen vahvistamiseksi, että epäämispäätös on edelleen voimassa tai, jos päätös on kumottu, kirjattava kumoamispäivämäärä 2 kohdan mukaisesti. 
            
            
               4.Kun on kyse sisämarkkinoiden tietojenvaihtojärjestelmään kirjatusta epäämispäätöksestä, joka kuuluu 3 artiklan 1 kohdan h alakohdan ii alakohdan soveltamisalaan ja jonka määrätty päättymispäivä on yli 10 vuotta epäämispäätöksen tekemispäivästä, toimivaltaisen viranomaisen on tarkasteltava tietuetta uudelleen vähintään 10 vuoden välein siitä päivästä, jona epäämispäätös on tehty, siihen päivään asti, joka on kirjattu sisämarkkinoiden tietojenvaihtojärjestelmään määrätyksi päättymispäiväksi, ja saatettava tietue ajan tasalle heti tällaisen tarkastelun jälkeen sen vahvistamiseksi, että epäämispäätös on edelleen voimassa tai, jos päätös on kumottu, kirjattava kumoamispäivämäärä 2 kohdan mukaisesti.
            
            
               5.Jos epäämispäätös kumotaan, 3 kohdan tai tapauksen mukaan 4 kohdan mukaista velvollisuutta ei enää sovelleta tietueeseen, kun se on saatettu ajan tasalle lisäämällä siihen kumoamispäivä 2 kohdan mukaisesti. 
            
            
               5 artikla
            
            
               Ajanjakso, jonka tiedot pysyvät saatavilla sisämarkkinoiden tietojenvaihtojärjestelmässä 
            
            
               1.Sisämarkkinoiden tietojenvaihtojärjestelmän välityksellä tämän asetuksen mukaisesti vaihdettuja tietoja on voitava tarkastella sisämarkkinoiden tietojenvaihtojärjestelmässä 10 vuoden ajan siitä päivämäärästä lähtien, joka on myöhäisin seuraavista siltä osin kuin ne ovat sovellettavissa kyseiseen epäämispäätökseen ja ottaen huomioon mahdolliset 4 artiklan nojalla tehdyt päivitykset:
            
            
               a)päivämäärä, joka on kirjattu sisämarkkinoiden tietojenvaihtojärjestelmään epäämispäätöksen tekopäivämääräksi;
            
            
               b)päivämäärä, joka on kirjattu sisämarkkinoiden tietojenvaihtojärjestelmään päivämääräksi, jona tietuetta on viimeksi päivitetty sen varmistamiseksi, että epäämispäätös on edelleen voimassa;
            
            
               c)päivämäärä, joka on kirjattu sisämarkkinoiden tietojenvaihtojärjestelmään epäämispäätöksen määrätyksi päättymispäiväksi.
            
            
               Kuitenkin sellaisen sisämarkkinoiden tietojenvaihtojärjestelmässä olevan tietueen tapauksessa, jota koskee 4 artiklan 4 kohdan mukainen velvoite, jos toimivaltainen viranomainen ei noudata kyseistä velvoitetta, kyseinen tietue ei enää pysy saatavilla sisämarkkinoiden tietojenvaihtojärjestelmässä kyseisessä artiklassa vahvistetun velvoitteen noudattamisen määräajan umpeutuessa.
            
            
               2.Sen estämättä, mitä 1 kohdassa säädetään, kaikkien sellaisten epäämispäätösten tapauksessa, joista on sisämarkkinoiden tietojenvaihtojärjestelmään kirjattu päivämäärä, josta lähtien päätöksen kumoaminen astuu voimaan, tietue lakkaa olemasta saatavilla sisämarkkinoiden tietojenvaihtojärjestelmässä 10 vuoden ajanjakson täyttyessä siitä päivämäärästä lukien, joka on kirjattu sisämarkkinoiden tietojenvaihtojärjestelmään kumoamispäivämääräksi. 
            
            
               6 artikla
            
            
               Komissio tarkastelee tätä asetusta uudelleen kahden vuoden kuluessa sen soveltamisen aloittamisesta.
            
            
               7 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 31 päivästä tammikuuta 2022.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 21.5.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        Direktiivi 91/477/ETY, annettu 18 päivänä kesäkuuta 1991, aseiden hankinnan ja hallussapidon valvonnasta (EYVL L 256, 13.9.1991, s. 51).
               
               
                  
                     (2)
                  
                        Euroopan parlamentin ja neuvoston direktiivillä (EU) 2017/853, annettu 17 päivänä toukokuuta 2017 (EUVL L 137, 24.5.2017, s. 22).
               
               
                  
                     (3)
                  
                        Euroopan parlamentin ja neuvoston direktiivi (EU) 2021/555, annettu 24 päivänä maaliskuuta 2021 (EUVL L 115, 6.4.2021, s. 1–25). 
               
               
                  
                     (4)
                  
                        Euroopan parlamentin ja neuvoston asetus (EU) N:o 1024/2012, annettu 25 päivänä lokakuuta 2012, hallinnollisesta yhteistyöstä sisämarkkinoiden tietojenvaihtojärjestelmässä ja komission päätöksen 2008/49/EY kumoamisesta (EUVL L 316, 14.11.2012, s. 1).
               
               
                  
                     (5)
                  
                        Komission täytäntöönpanopäätös C(2021) 3401 pilottihankkeesta Euroopan parlamentin ja neuvoston direktiivissä (EU) 2021/555 lupien epäämisen osalta vahvistettujen hallinnollista yhteistyötä koskevien säännösten täytäntöön panemiseksi sisämarkkinoiden tietojenvaihtojärjestelmän avulla.
               
               
                  
                     (6)
                  
                        EUVL L 116, 3.5.2019, s. 1. Samoin kuin tässä delegoidussa säädöksessä ehdotetaan, samaan aikaan komission delegoidun asetuksen (EU) N:o 2019/686 kanssa hyväksyttiin täytäntöönpanopäätös sisämarkkinoiden tietojenvaihtojärjestelmän käyttämisestä pilottihankkeena eli 16. tammikuuta 2019 annettu komission täytäntöönpanopäätös (EU) N:o 2019/689 pilottihankkeesta tiettyjen neuvoston direktiivissä 91/477/ETY vahvistettujen yhteistyösäännösten täytäntöönpanemiseksi sisämarkkinoiden tietojenvaihtojärjestelmän avulla.
               
               
                  
                     (7)
                  
                        Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (EUVL L 119, 4.5.2016, s. 1).
               
               
                  
                     (8)
                  
                        EUVL L 115, 6.4.2021, s. 1–25.
               
               
                  
                     (9)
                  
                        Euroopan parlamentin ja neuvoston asetus (EU) N:o 1024/2012, annettu 25 päivänä lokakuuta 2012, hallinnollisesta yhteistyöstä sisämarkkinoiden tietojenvaihtojärjestelmässä ja komission päätöksen 2008/49/EY kumoamisesta (EUVL L 316, 14.11.2012, s. 1).
               
               
                  
                     (10)
                  
                        Komission täytäntöönpanopäätös C(2021) 3401 pilottihankkeesta direktiivissä (EU) 2021/555 lupien epäämisen osalta vahvistettujen hallinnollista yhteistyötä koskevien säännösten täytäntöön panemiseksi sisämarkkinoiden tietojenvaihtojärjestelmän avulla.